Kanisa la Mtakatifu Karoli Lwanga lililopo katika eneo la Nyamirambo mjini Kigali leo milango yake ilifungwa kutokana na hofu ya maambukizi ya coronavirus

Katika mahojiano na Radio Rwanda, Mawaziri Anastase Shyaka wa mambo ya ndani na Dr Ngamije Daniel wa Afya, walisema kuwa hatua hizo ni pamoja na kufungwa kwa shule zote za umma na za kibinafsi, maeneo ya kuabudu na sehemu zote za umma. 

Hatua hiyo inaanza kutekelezwa kuanzia hii leo, wamesema. 

Bwana Shyaka alisema kwamba pia makasisi wanaelewa ukubwa wa janga hili ambalo Rwanda na dunia nzima inakabiliana nalo. 

Miongoni mwa hatua hizo, Bwana Shyaka alisema kwamba matukio kama vile mikusanyiko ya watu katika maeneo ya michezo na harusini ambayo yameahirishwa na kwamba wale waliopoteza wapendwa wao watazikwa kwa namna ya kipekee. 

Shirikisho la Sola la Rwanda(FERWAFA), pia limetangaza kwamba michuano yote kwa sasa itafanyika bila kuhudhuriwa na mashabiki katika viwanja vya michezo, huku shirikisho la mpira wa mkono nchini humo l... Endelea na makala kwa vibambo vingine 4000 isizidi:
ikiahirisha michezo yake yote. 

Waziri Anastase Shyaka amesema viongozi wa kidini wanaelewa ukubwa wa tatizo linalokumba Rwanda na dunia kwa ujumla

Waziri Shyaka pia alitoa wito kwa raia kuepuka mikusanyiko katika maeneo ya migahawani na masokoni.

Katika usafiri wa umaa, waziri Shyaka amesema kwamba hakuna abiria atakayeruhusiwa kusimama na kutoa wito kwa watu wa eneo na vikosi vya usalama kusaidia kuhakikisha hatua hizo zinatekelezwa. 

Hii ni kwasababu katika maeneo ya ufasiri wa umma mfano mjini Kigali, huo na mikusanyiko mikubwa na kuhakisha kila abiria amepata kemikali ya kuosha mikono inayoua viini kabla ya kupanda kwenye usafiri, kwa mujibu wa bodi inayodhibiti usafiri. 

Dr Ngamije, Waziri wa afya amesema kwamba hatua hizi kali zitasaidia katika kukabiliana na coronavirus na kutoa mfano wa maeneo mengine kama vile Hong Kong na Singapore ambako zimezaa matunda.

Waziri Ngamije ametoa wito kwa raia kuepuka tabia ya kusalimiana kwa mikono

Aidha, ofisi ya Waziri Mkuu pia imeagiza wafanyakazi wote kuruhusiwa kufanyakazi kutokea nyumbani iwapo hilo linawezekana. 

Kwa misingi kwamba mgonjwa huyo aligunduliwa na virusi hivyo siku ya tano baada ya kuwasili Rwanda, Ngamije amesema:

"Huenda mtu asiwe na dalili lakini virusi hivi tayari vipo ndani ya mwili wake. Hii ndio changamoto kubwa."

"Tuache kusalimiana kwa mikono ... kwasababu hii ndiyo njia ya kwanza ya kusambaza ugonjwa huu."

Pia aliongeza kwamba ikiwa mtu ataonesha dalili za kukohoa na mafua apige simu bila malipo kwa nambari  114, badala ya kukimblia kwenda kwenye hospitali iliyokaribu au kituo cha afya. 

Wanafunzi wanaanza kurejea nyumbani

Wizara ya Elimu ya Rwanda imetangaza kwamba wanafunzi wote waanze kurejea nyumbani kuanzia wiki hii wakianzia na wale wa shule za mkoa wa kusini na mji wa Kigali. 

Wanafunzi katika shule ya sekondari ya wasichana ya Muramba magaribi mwa Rwanda, ni miongoni mwa wanafunzi wanaojiandaa kwenda nyumbani kutokana na mlipuko wa coronavirus

Na Jumatatu, wanafunzi kutoka kaskazini, mashariki na magharibi pia nao...